Termitaxis

Termitaxis er en slekt av biller som hører til familien skarabider (Scarabaeidae). Slekten omfatter bare én kjent art.

 Utseende 
En liten (ca. 2 millimeter), kort og bred, knudrete, matt, brun gjødselbille. Hodet er kort og bredt, nedoverbøyd slik at det knapt synes ovenfra. Fasettøynene mangler helt, arten er fullstendig blind. Antennene er også sterkt reduserte. Pronotum er bredere enn langt med rundede sider, i midten med en klynge av opphøyde knøler der den fremste er langt og trekantet.  Pronotum er kraftig innskåret foran bakhjørnet. Dekkvingene er hvelvede, den innerste delen med tre opphøyde lengderibber, mellomrommene mellom disse med store, ovale punktgroper.

 Levevis 
Arten er sannsynligvis knyttet til termitter i slekten Rhinotermes.

 Utbredelse 
Arten er beskrevet fra Peru.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Stereomerini Howden & Storey, 1992 – ikke i Europa
 Slekten Termitaxis Krikken, 1970
 Termitaxis holmgreni Krikken, 1970

 Kilder 
 Krikken, J. 1970: Termitaxis holmgreni gen. nov., sp. nov., a blind, flightless termitophilous scarab from Peru (Coleoptera: Aphodiidae). Proceedings of the Koninklijke Nederlandse Akademie van Wetenschappen (C), 73: 469-476.
 Generic Guide to New World Scarab Beetles - Termitaxis 
 biolib.cz - Oversikt over stammer og slekter

 Eksterne lenker 


Kategori:Gjødselbiller
Kategori:Biller formelt beskrevet i 1970
Kategori:Perus insekter
Kategori:Dyr formelt beskrevet av Jan Krikken